2.3 การประกอบธุรกิจของแต่ละสายผลิตภัณฑ์

(1) ลักษณะบริการ

รายละเอียดธุรกิจหลักทรัพย์ของบริษัท แยกตามประเภทธุรกิจมีดังนี้

การเป็นนายหน้าซื้อขายหลักทรัพย์

ส่วนแบ่งตลาดมูลค่าการซื้อขายหลักทรัพย์ของบริษัทในระยะ 3 ปีที่ผ่านมา และงวดล่าสุดคือวันที่ 31
ธันวาคม 2548 เป็นไปตามตารางข้างล่าง

  ตารางแสดงส่วนแบ่งตลาดมูลค่าซื้อขายหลักทรัพย์

  ---------------------------- ----------- ----------- ----------- -----------
  มูลค่าการซื้อขายหลักทรัพย์          ปี 2545      ปี 2546      ปี 2547      ปี 2548

  ตลาดหลักทรัพย์ฯ (ล้านบาท)        2,053,357   4,670,281   5,024,399   4,067,181

  บริษัท (ล้านบาท)                142,044     201,645     137,802     100,529

  ส่วนแบ่งตลาดของบริษัท (%)        3.45%       2.16%       1.37%       1.24%
  ---------------------------- ----------- ----------- ----------- -----------

นโยบายในการรับลูกค้า

บริษัทฯ มีนโยบายในการรับลูกค้าทุกประเภท ทั้งลูกค้ารายย่อย, ลูกค้าสถาบัน และ
ลูกค้าต่างประเทศ ในปัจจุบัน บริษัทฯ มีฐานลูกค้าส่วนใหญ่เป็นลูกค้ารายย่อย โดยบริษัทฯ
มีเกณฑ์การพิจารณาลูกค้าที่สอดคล้องและเป็นไปตามระเบียบกฎเกณฑ์ที่ทางตลาดหลักทรัพย์ฯ
กำหนดไว้โดยคำนึงถึงความเสี่ยงของบริษัทฯ เป็นหลักด้วย

นโยบายการกำหนด Margin ของหลักทรัพย์

บริษัทฯ มีนโยบายในการให้สินเชื่อเพื่อซื้อขายหลักทรัพย์ ( Margin ) ในรูปของ Credit
Balance ตั้งแต่วันที่ 26 มิถุนายน 2545 เป็นต้นมา บริษัทฯ
กำหนดนโยบายในการให้สินเชื่อเพื่อซื้อขายหลักทรัพย์ (Margin) ภายใต้โครงการ Credit
Balance Financing โดยกำหนดสัดส่วนมาร์จิ้นตามประเภทหลักทรัพย์
ซึ่งมีค่าความเสี่ยงไม่เท่ากันโดยจะประกาศให้ลูกค้าของบริษัททราบเป็นครั้งคราวตามที่เห็นสมควร
และการกำหนดหลักทรัพย์ที่อนุญาตให้นำมาเป็นหลักประกัน ขึ้นอยู่กับการพิจารณาของบริษัท
โดยมีขั้นตอนและวิธีปฏิบัติในการให้กู้ยืมเพื่อซื้อหลักทรัพย์ ดังนี้

1. เจ้าหน้าที่การตลาด ต้องทำความรู้จักลูกค้าอย่างเพียงพอเพื่อประเมินถึง
วัตถุประสงค์ในการลงทุน ฐานะการเงินและข้อจำกัด และพื้นฐานความรู้ความเข้าใจในการลงทุน

2. กำหนดวงเงินสูงสุดที่ลูกค้าอาจเป็นหนี้บริษัท ณ ขณะใดขณะหนึ่ง
โดยพิจารณาตามความเหมาะสมของลูกค้ารายนั้น
สำหรับลูกค้ารายที่ได้รับอนุมัติให้ทำธุรกรรมทั้งการกู้ยืมเงินเพื่อซื้อหลักทรัพย์และการยืมหลักทรัพย์เพื่อขายชอร์ต
ให้บริษัทกำหนดวงเงินสูงสุดเป็นวงเงินรวม

3. เปิดเผยความสัมพันธ์ของเจ้าหน้าที่การตลาดกับลูกค้า หรือความสัมพันธ์ของบริษัทกับลูกค้า
โดยถือเป็นหน้าที่ในการแสดงจรรยาบรรณในมาตรฐานการปฏิบัติงานเยี่ยงผู้ประกอบวิชาชีพ
และถือเป็นส่วนหนึ่งของ Compliance Manual ที่ต้องปฏิบัติอย่างเคร่งครัด

4. อำนาจการอนุมัติวงเงินขึ้นอยู่กับการพิจารณาของคณะกรรมการบริหาร

5.
เจ้าหน้าที่การตลาดต้องให้คำรับรองต่อบริษัทว่าลูกค้าผู้ขอกู้ยืมเงินเพื่อซื้อหลักทรัพย์กับบริษัทเป็นผู้มีอำนาจตัดสินใจสั่งขาย
ไม่ใช่ตัวแทนของบุคคลอื่นในการซื้อขายหลักทรัพย์
ตลอดจนเป็นผู้มีความสามารถในการชำระหนี้ที่เกิดจากการซื้อขายหลักทรัพย์
โดยห้ามบริษัทให้กู้ยืมเงินเพื่อซื้อหลักทรัพย์แก่บุคคลที่บริษัทรู้
หรือควรรู้ว่าเป็นตัวแทนของบุคคลอื่นในการซื้อขายหลักทรัพย์

6.ในการเปิดบัญชีซื้อขายหลักทรัพย์
กำหนดให้ลูกค้าต้องวางเงินสดก่อนการซื้อหลักทรัพย์ครั้งแรกในจำนวนไม่ต่ำกว่าอัตรามาร์จิ้นเริ่มต้นตามที่ตลาดหลักทรัพย์กำหนด
(ปัจจุบันกำหนดที่อัตราร้อยละ 50)

7. ห้ามบริษัทให้ลูกค้ากู้ยืมเพื่อซื้อหลักทรัพย์เกินกว่าอำนาจซื้อ ณ ขณะใดขณะหนึ่ง

8. ในกรณีที่ลูกค้าต้องการซื้อหลักทรัพย์ในบัญชีมาร์จิ้นเกินกว่าอำนาจซื้อ
ลูกค้าต้องนำเงินหรือหลักทรัพย์มาวางเป็นประกันเพิ่มในจำนวนไม่ต่ำกว่าอัตรามาร์จิ้นเริ่มต้นของมูลค่าซื้อในส่วนที่เกินอำนาจซื้อ
ก่อนการซื้อหลักทรัพย์นั้น

9. ให้บริษัทดำเนินการกำหนดรายชื่อหลักทรัพย์ที่อนุญาตให้ลูกค้าซื้อขายในบัญชีมาร์จิ้น
(ซึ่งรวมถึงหุ้นเพิ่มทุนของบริษัทจดทะเบียนในตลาดหลักทรัพย์) อัตรามาร์จิ้นเริ่มต้น
อัตรามาร์จิ้นที่ต้องเรียกให้ลูกค้านำทรัพย์สินมาวางเป็นประกันเพิ่มเติม
และอัตรามาร์จิ้นขั้นต่ำที่บริษัทต้องดำเนินการบังคับชำระหนี้
สำหรับแต่ละหลักทรัพย์ไว้เป็นลายลักษณ์อักษรอย่างน้อยเดือนละครั้ง

10. ในกรณีที่ทรัพย์สินของลูกค้ารายใดลดลงจนต่ำกว่ามูลค่าหลักประกันที่ต้องดำรงไว้
ฝ่ายปฏิบัติการหลักทรัพย์ต้องดำเนินการเรียกเป็นหนังสือให้ลูกค้านำเงินหรือทรัพย์สินมาวางเป็นประกันเพิ่มเติมหรือดำเนินการอื่นใดจนทำให้ทรัพย์สินของลูกค้าไม่ต่ำกว่ามูลค่าหลักประกันที่ต้องดำรงไว้
โดยให้เรียกภายในวันทำการถัดจากวันที่ทรัพย์สินของลูกค้าต่ำกว่ามูลค่าหลักประกันที่ต้องดำรงไว้

11. ในกรณีที่ทรัพย์สินของลูกค้ารายใดลดลงจนเท่ากับหรือต่ำกว่ามูลค่าหลักประกันขั้นต่ำ
ฝ่ายปฏิบัติการหลักทรัพย์ต้องดำเนินการบังคับการชำระหนี้จากทรัพย์สินที่เป็นหลักประกันในวันทำการถัดจากวันที่ทรัพย์สินของลูกค้าเท่ากับหรือต่ำกว่ามูลค่าหลักประกันขั้นต่ำ
จนทำให้ทรัพย์สินของลูกค้าสูงกว่ามูลค่าหลักประกันขั้นต่ำ

12. ให้บริษัทเรียกเก็บดอกเบี้ยจากการให้กู้ยืมเงินเพื่อซื้อหลักทรัพย์
หรือชำระดอกเบี้ยสำหรับเงินที่ลูกค้านำมาวางเป็นประกันการชำระหนี้ในบัญชีมาร์จิ้นในส่วนที่คงเหลืออยู่จากการที่ลูกค้ายังซื้อหลักทรัพย์ไม่เต็มจำนวนเงินที่วางไว้โดยให้คำนวณจากยอดคงค้างในแต่ละวันตามอัตราดอกเบี้ยที่ได้ตกลงกันไว้
ทั้งนี้ให้บริษัทเรียกเก็บหรือชำระดอกเบี้ยดังกล่าวโดยใช้วิธีปรับปรุงมาร์จิ้นเสมือนว่าลูกค้าได้ถอนเงินหรือนำเงินมาวางเพิ่มในบัญชีมาร์จิ้น
อย่างน้อยเดือนละครั้ง

13. ฝ่ายปฏิบัติการหลักทรัพย์มีหน้าที่จัดทำและจัดส่งรายงานให้แก่ลูกค้าอย่างน้อยเดือนละครั้ง
เพื่อสรุปความเคลื่อนไหวของสถานะความเป็นลูกหนี้หรือเจ้าหนี้ของลูกค้า
พร้อมทั้งรายงานหลักประกันในบัญชีมาร์จิ้น

นโยบายอนุมัติวงเงินซื้อหลักทรัพย์ให้ลูกค้า

บริษัทได้กำหนดขอบเขตและอำนาจอนุมัติวงเงินซื้อขายหลักทรัพย์บัญชีเงินสดและวงเงินอนุมัติ Short
Sell และ Net Settlement / Waive รวมทั้งวงเงินอนุมัติรายการ Change Order และ
Error Port ของบริษัทให้กระทำโดยกลุ่มบุคคลที่ได้รับการแต่งตั้งจากคณะกรรมการบริษัท
ไว้ดังตารางที่ 1 ซึ่งบริษัทได้ทบทวนกำหนดขอบเขตอำนาจอนุมัติวงเงิน มีผลตั้งแต่วันที่ 13 มกราคม
2548 เป็นต้นไป มีดังต่อไปนี้

  ------------ -------------------------------------- -------------------------------------- ------------------ -------------------------------------- -------------------------------------- ------------------------------------------------------------------------------------- ----------------------------------------------------------
  ตารางที่ 1     ประเภทอำนาจอนุมัติด้านการตลาดหลักทรัพย์                                                                                                                                                                                                                                     

  วงเงิน(บาท)   เปิดบัญชีเงินสด                            Net Settlement & Waive                 Short Sell         Change Order                           Error Port                                                                                                                   

                                                                                                                                                       กรณีไม่มีขาดทุน                            กรณีมีผลขาดทุนต่อรายการ                                                                   กรณีโอนรายการเฉพาะ ราย

  ไม่เกิน 2      ผู้ช่วยผู้อำนวยการ                          ผู้ช่วยผู้อำนวยการ                          ผู้ช่วยผู้อำนวยการ      -                                      -                                      ไม่เกิน 30,000 บาท                                                                      ผู้บังคับบัญชาสูงสุดของสายงานการตลาดหลักทรัพย์ลงนามร่วมกับ
  ล้านบาท                                                                                                                                                                                                                                                                            กรรมการผู้จัดการ หรือ กรรมการผู้อำนวยการ หรือ กรรมการบริหาร
                                                                                                                                                                                                                                                                                    ให้ผู้บังคับบัญชาสูงสุดของสายงานด้านการตลาดหลักทรัพย์สรุปรายการที่เกิดขึ้น
                                                                                                                                                                                                                                                                                    นำเสนอคณะกรรมการบริหารรับทราบ

  ไม่เกิน 5      ผู้อำนวยการ                              ผู้อำนวยการ                              ผู้อำนวยการ          ผู้อำนวยการ                              ผู้อำนวยการ                              ผู้บังคับบัญชาสูงสุดของสายงานการตลาดหลักทรัพย์ลงนามร่วมกับ กรรมการผู้จัดการ หรือ กรรมการผู้อำนวยการ หรือ 
  ล้านบาท                                                                                                                                                                                      กรรมการบริหาร                                                                          

  ไม่เกิน 8      ผู้อำนวยการอาวุโส                         ผู้อำนวยการอาวุโส                         ผู้อำนวยการอาวุโส     ผู้อำนวยการอาวุโส                         ผู้อำนวยการอาวุโส                                                                                                               
  ล้านบาท                                                                                                                                                                                                                                                                            

  ไม่เกิน 15     ผู้บังคับบัญชาสูงสุดของ สายงานการตลาด หลักทรัพย์ ผู้บังคับบัญชาสูงสุดของ สายงานการตลาด หลักทรัพย์ ผู้บังคับบัญชาสูงสุดของ   ผู้บังคับบัญชาสูงสุดของ สายงานการตลาด หลักทรัพย์ ผู้บังคับบัญชาสูงสุด ของสายงานการตลาด หลักทรัพย์                                                                                       
  ล้านบาท                                                                                     สายงานการตลาด                                                                                                                                                                          
                                                                                             หลักทรัพย์                                                                                                                                                                                

  ไม่เกิน 20     ผู้บังคับบัญชาสูงสุดของสายงานการตลาดหลักทรัพย์   ผู้บังคับบัญชาสูงสุดของสายงานการตลาดหลักทรัพย์   กรรมการผู้จัดการ หรือ  ผู้บังคับบัญชาสูงสุดของสายงานการตลาดหลักทรัพย์   ผู้บังคับบัญชาสูงสุดของสายงานการตลาดหลักทรัพย์                                                                                         
  ล้านบาท       ลงนามร่วมกับกรรมการผู้จัดการ หรือ            ลงนามร่วมกับกรรมการผู้จัดการ หรือ            กรรมการผู้อำนวยการ   ลงนามร่วมกับกรรมการผู้จัดการ หรือ            ลงนามร่วมกับกรรมการผู้จัดการ หรือ                                                                                                  
               กรรมการผู้อำนวยการ หรือ กรรมการบริหาร      กรรมการผู้อำนวยการ หรือ กรรมการบริหาร      หรือ กรรมการบริหาร   กรรมการผู้อำนวยการ หรือ กรรมการบริหาร      กรรมการผู้อำนวยการ หรือ กรรมการบริหาร                                                                                            

                                                                                                                                                                                                                                                                                    

                                                                                                                                                                                              เกิน 30,000 บาท                                                                        

                                                                                                                                                                                              ผู้บังคับบัญชาสูงสุดของสายงาน การตลาดหลักทรัพย์ ลงนามร่วมกับ กรรมการผู้จัดการ หรือ กรรมการผู้อำนวยการ   
                                                                                                                                                                                              หรือ กรรมการบริหาร และ                                                                  
                                                                                                                                                                                              ให้ผู้บังคับบัญชาสูงสุดของสายงานด้านการตลาดหลักทรัพย์สรุปรายการที่เกิดขึ้นนำเสนอคณะกรรมการบริหารรับทราบ   

  20           คณะกรรมการบริหาร                        คณะกรรมการบริหาร                        กรรมการผู้จัดการ หรือ  กรรมการผู้จัดการ หรือ กรรมการผู้อำนวยการ หรือ กรรมการผู้จัดการ หรือ กรรมการผู้อำนวยการ หรือ                                                                                       
  ล้านบาทขึ้นไป                                                                                 กรรมการผู้อำนวยการ   กรรมการบริหาร                           กรรมการบริหาร                                                                                                                 
                                                                                             หรือ กรรมการบริหาร                                                                                                                                                                       

  100          คณะกรรมการบริษัท                         คณะกรรมการบริษัท                         กรรมการผู้จัดการ หรือ                                                                                                                                                                      
  ล้านบาทขึ้นไป                                                                                 กรรมการผู้อำนวยการ                                                                                                                                                                       
                                                                                             หรือ กรรมการบริหาร                                                                                                                                                                       
  ------------ -------------------------------------- -------------------------------------- ------------------ -------------------------------------- -------------------------------------- ------------------------------------------------------------------------------------- ----------------------------------------------------------

หมายเหตุ
อำนาจในการอนุมัติการเปิดบัญชีซื้อขายหลักทรัพย์ประเภทเงินสดในแต่ละวงเงินที่บริษัทกำหนดให้กับผู้บริหารในแต่ละตำแหน่งตามตารางข้างต้น
อนุโลมให้ใช้กับการพิจารณาอนุมัติวงเงินชั่วคราวด้วย

ทั้งนี้การอนุมัติวงเงินชั่วคราวในแต่ละครั้งจะต้องไม่เกินวงเงินอนุมัติเดิมของลูกค้า

คำอธิบายประกอบตารางอำนาจอนุมัติ :

  -------------------------------------- -------- --------------------------------------------------------------------------------------------
  วงเงินอนุมัติ                              หมายถึง   วงเงินเปิดบัญชีใหม่ของลูกค้าประเภทบัญชีเงินสดหรือวงเงินซื้อขายหลักทรัพย์ใหม่หลังจากการเปลี่ยนแปลงเพิ่ม/ลดวงเงินแล้ว

  ผู้ช่วยผู้อำนวยการ ผู้อำนวยการ และ            หมายถึง   ผู้ช่วยผู้อำนวยการ ผู้อำนวยการ และ ผู้อำนวยการอาวุโส ฝ่ายการตลาดหลักทรัพย์
  ผู้อำนวยการอาวุโส                                  

  ผู้บังคับบัญชาสูงสุดของสายงานการตลาดหลักทรัพย์   หมายถึง   ผู้ช่วยกรรมการผู้จัดการอาวุโส และผู้ช่วยกรรมการผู้จัดการ ฝ่ายการตลาดแต่ละสาย

  คณะกรรมการบริหาร                        หมายถึง   คณะกรรมการบริหารที่บริษัทฯ ดำเนินการแต่งตั้งขึ้น

  กรรมการบริหาร                           หมายถึง   กรรมการที่อยู่ในคณะกรรมการบริหาร
  -------------------------------------- -------- --------------------------------------------------------------------------------------------

การควบคุมและติดตามลูกค้าซื้อขายหลักทรัพย์

บริษัทมีมาตรการควบคุมดูแลการซื้อขายหลักทรัพย์ของลูกค้าอย่างรัดกุม
เพื่อให้ถูกต้องเป็นไปตามกฎเกณฑ์ของตลาดหลักทรัพย์ฯ ซึ่งหลักเกณฑ์และนโยบายที่ใช้ในการควบคุม
มีดังนี้

บริษัทจะติดตามให้ลูกค้าชำระเงินสดค่าซื้อหลักทรัพย์ภายในกำหนดเวลา
หากเกิดกรณีที่ลูกค้าชำระค่าซื้อล่าช้า หรือเช็คไม่สามารถเรียกเก็บเงินได้
บริษัทจะดำเนินการแจ้งให้เจ้าหน้าที่การตลาดทราบ
เพื่อติดต่อให้ลูกค้าชำระค่าซื้อด้วยเงินสดหรือโอนเงินเข้าบัญชีบริษัท และให้เพิ่มความระมัดระวัง
และบริษัทจะพิจารณาคิดค่าปรับจากการที่ลูกค้าไม่สามารถชำระราคาหรือส่งมอบได้ตามที่กำหนด
ทั้งนี้หากมีการผิดนัด 3 ครั้ง ในรอบระยะเวลา 1 ปี บริษัทจะพิจารณาปิดบัญชีลูกค้า

การค้าหลักทรัพย์

บริษัทมีคณะอนุกรรมการการลงทุนซึ่งแต่งตั้งโดยคณะกรรมการของบริษัทฯทำหน้าที่ควบคุมการลงทุนของบริษัท
ซึ่งเป็นการลงทุนในหลักทรัพย์ทั้งที่เป็นหลักทรัพย์จดทะเบียน ในตลาดหลักทรัพย์แห่งประเทศไทย
ตลาดใหม่ ศูนย์ซื้อขายตราสารหนี้ไทย และมิได้จดทะเบียน ซึ่งมีทั้งตราสารทุนและตราสารหนี้
เป็นการลงทุนชั่วคราวและการลงทุนระยะยาว ให้เป็นไปตามนโยบายการลงทุนของบริษัท
ที่กำหนดไว้

ในปี 2548 บริษัทได้มีนโยบายที่จะไม่ลงทุนในพอร์ตของบริษัท อีก
จนกว่าจะมีความพร้อมในการดำเนินการด้านนี้เพียงพอ

การเป็นที่ปรึกษาการลงทุน

บริการการเป็นที่ปรึกษาการลงทุนเป็นการให้บริการคำแนะนำการลงทุนแบบเฉพาะเจาะจง
(specific advice)
ที่สอดคล้องกับความต้องการและความสามารถในการรับความเสี่ยงของลูกค้าแต่ละราย
ซึ่งแตกต่างจากฝ่ายวิเคราะห์หลักทรัพย์ที่ให้คำแนะนำในลักษณะทั่วไป (general advice) เท่านั้น
โดยบริษัทถือเป็นบริการเสริม (value-added service) ที่จัดทำขึ้นเพื่อให้กับลูกค้ารายใหญ่
(high net-worth clients) โดยเฉพาะ และครอบคลุมถึงทางเลือกในการลงทุนอื่นๆ
นอกเหนือจากการลงทุนในตลาดหลักทรัพย์ด้วย

สรุปภาวะตลาดหุ้น ปี 2548

ภาวะตลาดหลักทรัพย์ในปี 2548
ดัชนีตลาดหลักทรัพย์ไทยมีการเคลื่อนไหวในลักษณะแกว่งตัวในลักษณะขึ้นสลับลง (sideways)
ตลอดทั้งปี โดยทั้งปีดัชนีปรับตัวขึ้นเพียง 6.8% โดยมีมูลค่าการซื้อขายโดยรวมต่ำกว่าปี 2547 อยู่
20% โดยอยู่ที่ 4,067,181 ล้านบาท หรือคิดเป็นมูลค่าการซื้อขายเฉลี่ยต่อวันที่ 16,601 ล้านบาท
ซึ่งลดลงจากปี 47 ที่มีมูลค่าการซื้อขายเฉลี่ยต่อวันถึง 20,647 ล้านบาท
โดยมีหุ้นใหม่เข้าตลาดหลักทรัพย์จำนวน 50 บริษัท (36 บริษัทเข้าตลาดหลักทรัพย์ และ 14
บริษัทเข้าตลาด MAI) ส่งผลทำให้มูลค่าหลักทรัพย์ตามราคาตลาด (Market Capitalization)
เพิ่มขึ้นจาก 4.52 ล้านล้านบาท ในปี 2547 เป็น 5.12 ล้านล้านบาทในสิ้นปี 2548 หรือเพิ่มขึ้นถึง
6 แสนล้านบาท ในช่วงไตรมาสแรก บรรยากาศการลงทุนเริ่มดีขึ้นหลังจากเมื่อปลายปี 2547
ที่ไทยเพิ่งประสบปัญหาสึนามิ ความไม่สงบในชายแดนภาคใต้และภาวะราคาน้ำมันที่ปรับตัวขึ้น
ตลอดจนการระบาดของไข้หวัดนก
ทั้งนี้เป็นผลสืบเนื่องมาจากนักลงทุนและกองทุนต่างประเทศรวมถึงบริษัทจัดอันดับเครดิตได้ปรับเพิ่มน้ำหนักการลงทุนในหุ้นไทย
และปรับเพิ่มอันดับความน่าเชื่อถือของธนาคารไทย
ส่งผลให้เม็ดเงินต่างประเทศเข้ามาลงทุนค่อนข้างมากในช่วงแรก ประกอบกับเป็นช่วงการเลือกตั้ง
ซึ่งพรรคไทยรักไทยได้คะแนนอย่างท่วมท้น ส่งผลให้ตลาดหุ้นปรับตัวขึ้นทำจุดสูงสุดในรอบปี เมื่อวันที่
28 ก.พ.2548 ที่ระดับ 741.55 จุด
และในช่วงปลายไตรมาสแรกได้มีการขายทำกำไรออกมาจนถึงช่วงไตรมาส 2
ทั้งนี้เนื่องจากความกังวลในเรื่องภาพรวมเศรษฐกิจของประเทศ
การปรับขึ้นของราคาน้ำมันในประเทศ แนวโน้มอัตราดอกเบี้ยขาขึ้น
และการขาดดุลการค้าสูงสุดในรอบ 8 ปี รวมถึงการขาดดุลบัญชีเดินสะพัด นอกจากนี้ตัวเลข GDP
ในไตรมาสแรกยังขยายตัวเพียง 3.3% จากช่วงเดียวกันของปีก่อน
ซึ่งต่ำกว่าที่หลายสำนักวิจัยเศรษฐกิจคาด
จนนำมาซึ่งการปรับประมาณการตัวเลขการเติบโตของเศรษฐกิจของไทยลดลงส่งผลกระทบความเชื่อมั่นในการลงทุน
ส่งผลให้ในช่วงต้นไตรมาส 3 ดัชนีปรับตัวลงปิดตลาดที่ระดับต่ำสุดของปีนี้เมื่อวันที่ 7 ก.ค.ที่
638.31 จุด พอมาช่วงกลางไตรมาส 3 ภาวการณ์ลงทุนเริ่มดีขึ้น มีข่าวดีเข้ามาตลอดตั้งแต่ S&P
ปรับอันดับเครดิตธนาคารไทย จีนปรับค่าเงินหยวนให้แข็งค่าขึ้น 2.1%,
โบรกเกอร์ต่างชาติกลับมาปรับเพิ่มน้ำหนักการลงทุนในตลาดหุ้นไทย
ประกอบกับมูดี้ส์มองธนาคารเอเชียสดใสขึ้น แต่พอไตรมาส 4
สถานการณ์ในตลาดกลับมีการพลิกผันอีกครั้ง
โดยดัชนีปรับตัวลดลงเนื่องจากคำสั่งศาลปกครองให้เลื่อนการนำหุ้นของการไฟฟ้าฝ่ายผลิต (กฟผ.)
เข้าจดทะเบียนในตลาดหลักทรัพย์
สถานการณ์ความขัดแย้งทางการเมืองในประเทศที่รุนแรงขึ้นจากการชุมนุมของประชาชนที่เพิ่มขึ้นเรื่อยๆ
ในรายการ “เมืองไทยรายสัปดาห์สัญจร” ที่บริเวณสวนลุมพินี
ขณะเดียวกันนักลงทุนต่างประเทศก็เริ่มมีการขายหุ้นออกมาในช่วงปลายปี ส่งผลให้ดัชนีปรับตัวลดลง
ก่อนจะปรับตัวขึ้นอีกครั้งในช่วงปลายปีหลังจากที่พระบาทสมเด็จพระเจ้าอยู่หัวฯ
ทรงมีพระราชดำรัสในวันเฉลิมพระชนมพรรษาที่ส่งผลให้ความตึงเครียดทางการเมืองคลี่คลายไปในทางที่ดีขึ้น
ประกอบกับมีการเข้ามาเก็งกำไรผลประกอบการธนาคารพาณิชย์ด้วย

  ------------------- ---------------- ------------------ ----------------
                      ดัชนี ณ 31 ธ.ค.48  ดัชนี ณ 31 ธ.ค.47    % เปลี่ยนแปลง

  ไทย                 713.73           668.1              6.8%

  สิงคโปร์              2,347.34         2,066.14           13.6%

  ฮ่องกง               14,876.43        14,230.14          4.5%

  มาเลเซีย             899.79           907.43             -0.01%

  อินโดนีเซีย            1,162.64         1,000.23           16.23%

  จีน                  1,220.93         1,330.19           -8.2%

  ฟิลิปปินส์              2,096.04         1,822.83           14.99%
  ------------------- ---------------- ------------------ ----------------

แนวโน้มตลาดหุ้น ปี 2549

แม้ทิศทางการลงทุนในตลาดหุ้นปี 2549 จะยังคงเผชิญกับความไม่แน่นอนหลายประการ
ไม่ว่าจะเป็นปัจจัยทางการเมืองในประเทศ ทิศทางราคาน้ำมันในตลาดโลก
แนวโน้มอัตราดอกเบี้ยขาขึ้น อย่างไรก็ดี เรายังเชื่อว่าน่าจะดีขึ้นจากปี 2548
โดยมีปัจจัยสนับสนุนคือแนวโน้มการขยายตัวของเศรษฐกิจไทยในปี 2549
ที่คาดว่าน่าจะสามารถขยายตัวได้มากกว่า 5% เพิ่มขึ้นจากการขยายตัวในปี 2548 ที่คาดว่าจะอยู่ที่
4.5% อันเป็นผลมาจากการใช้จ่ายภายในประเทศทั้งจากการลงทุนเมกะโปรเจ็คส์ของภาครัฐ
และภาคการส่งออกที่คาดว่าจะฟื้นตัว ประกอบกับ
แนวโน้มค่าเงินบาทที่แข็งค่าขึ้นเมื่อเทียบกับเงินดอลลาร์
ทำให้เงินลงทุนจากต่างประเทศไหลเข้ามาลงทุนในตลาดหุ้นไทยมากขึ้น
ทั้งนี้ตลาดหุ้นไทยยังถือเป็นตลาดที่มีราคาถูกกว่าเมื่อเทียบกับตลาดหุ้นในภูมิภาคนี้ค่อนข้างมาก
โดยมีค่า P/E อยู่ที่ประมาณ 10 เท่าเท่านั้น นอกจากนี้จากการที่ทางการจะเปิดตลาดอนุพันธ์
ในวันที่ 28 เม.ย.2549 นี้
ถือเป็นปัจจัยช่วยเสริมการลงทุนในตลาดหุ้นเนื่องจากใช้เป็นเครื่องมือเพื่อบริหารความเสี่ยงจากการลงทุนในหลักทรัพย์ได้
นอกจากนี้การที่บริษัทจดทะเบียนหลายแห่งเลื่อนเข้าจดทะเบียนในตลาดหลักทรัพย์เมื่อปีที่แล้ว
เพื่อรอให้บรรยากาศการลงทุนฟื้นตัวขึ้น ทำให้คาดว่า น่าจะมีบริษัทเข้าจดทะเบียนในปี 2549 นี้ถึง
100 บริษัท มีมูลค่าตลาดรวมกันประมาณ 5.8 แสนล้านบาท ซึ่งจะช่วยหนุนมูลค่าตลาดรวม Market
Capitalization ให้ปรับตัวเพิ่มขึ้นเป็น 5.7 ล้านล้านบาท
และทำให้บรรยากาศในการลงทุนมีความคึกคักมากขึ้น โดยเราคาดว่ามูลค่าการซื้อขายต่อวันในปี
2549 น่าจะอยู่ที่ 2.2 หมื่นล้านบาท เพิ่มขึ้นเมื่อเทียบกับปี 2548 ที่อยู่ที่ 16,601 ล้านบาท ถึง
20% ทั้งนี้อยู่ภายใต้สมมติฐานว่ามี มูลค่าหลักทรัพย์ตามราคาตลาดเฉลี่ย (Market
Capitalization) ทั้งปี 2549 เป็น 5.4 ล้านล้านบาท และมีการหมุนรอบเพียง 1 รอบ
(Turnover)

[]

ภาวการณ์แข่งขันในธุรกิจหลักทรัพย์

จากการเปิดเสรีตั้งแต่ปี 2542 เป็นต้นมา ส่งผลให้มีการแข่งขันด้านราคาอย่างรุนแรง
มีการลดค่านายหน้าซื้อขายหลักทรัพย์ลงไปจนถึง 0% เพื่อดึงลูกค้า ไม่เน้นคุณภาพงานวิเคราะห์
ส่งผลให้หลายๆ บริษัทหลักทรัพย์ต่างพากันขาดทุน
จนต้องกลับมากำหนดค่านายหน้าซื้อขายหลักทรัพย์เป็นอัตราคงที่ขั้นต่ำที่ 0.25% ของมูลค่าการซื้อขาย
และ0.20% สำหรับการซื้อขายผ่านอินเตอร์เนท เป็นระยะเวลา 3 ปี นับตั้งแต่ 14 ม.ค.2545
ซึ่งนับเป็นจุดพลิกผันที่ทำให้ธุรกิจหลักทรัพย์สามารถประคองตัวอยู่รอดได้
ประกอบกับภาวะอัตราดอกเบี้ยต่ำสุดเป็นประวัติการณ์
และความเชื่อมั่นต่อเศรษฐกิจส่งผลทำให้การซื้อขายหุ้นไทยเป็นไปอย่างคึกคักตั้งแต่กลางปี
2546-2547

ในช่วงแรกยังมีการแข่งขันด้านราคากันบ้าง แต่ไม่ได้ลดกันมาก
นอกจากนี้ยังมีการแย่งชิงตัวเจ้าหน้าที่การตลาดเพื่อให้ได้วอลุ่มการซื้อขาย แต่หลังจากนั้น
ได้มีการออกกฎเกณฑ์เกี่ยวกับการย้ายค่ายของเจ้าหน้าที่การตลาด
ส่งผลให้การย้ายค่ายลดลงตามลำดับ
แต่ละโบรกเกอร์พยายามหาทางรักษาเจ้าหน้าที่การตลาดให้อยู่กับบริษัทโดยการออกหุ้นเพิ่มทุน
ออกใบสำคัญแสดงสิทธิในหุ้นของบริษัท ซึ่งก็ประสบความสำเร็จในระดับหนึ่ง
ล่าสุดเรามองว่าการแข่งขันต่างๆ ค่อยๆ ลดความรุนแรงลงมาระดับหนึ่ง
สำหรับจำนวนโบรกเกอร์จากปี 47 มีอยู่ 39 โบรกเกอร์ มาถึงสิ้นปี 48 ลดลงเหลือ 37
โบรกเกอร์ อย่างไรก็ดีเราคาดว่าธุรกิจหลักทรัพย์ยังเป็นธุรกิจที่เป็นที่ต้องการ
ตราบใดที่ยังเหลือใบอนุญาตอยู่คาดว่าจะมีการซื้อและตั้งบริษัทหลักทรัพย์ขึ้นมาเพิ่มอีกได้
ซึ่งจะทำให้จำนวนโบรกเกอร์ดังกล่าวกลับมาอยู่ที่ 39 โบรกเกอร์ อีกครั้ง
ทั้งนี้เนื่องจากธุรกิจหลักทรัพย์ยังเป็นช่วงที่กำหนดค่าคอมมิชชั่นขั้นต่ำที่ 0.25%
ซึ่งยังทำให้สามารถมีกำไรได้ไม่ยาก หากวอลุ่มการซื้อขายเฉลี่ยต่อวันยังอยู่ระดับ 1-2 หมื่นล้านบาท
อย่างไรก็ดี จะมีการทบทวนการเปิดเสรีนายหน้าซื้อขายหลักทรัพย์อีกครั้งในปีนี้
หากตกลงจะเปิดเสรีจะเริ่มในเดือน ม.ค. 2550 ทั้งนี้
จะดูถึงความพร้อมของบริษัทหลักทรัพย์ของไทย หากมีการเปิดเสรีจริง
ภาวะการแข่งขันจะรุนแรงยิ่งขึ้นกว่าปัจจุบันอีกมาก

  --------------------------------------------- --------- ----------------------- ------ ---------- -------------------
  [][][]รายชื่อบริษัทหลักทรัพย์ทั้งหมดและส่วนแบ่งตลาดในปี                                                       
  2547-2548                                                                                         

  อันดับ                                          บริษัท      ปี 2547 (%)              อันดับ   บริษัท       ปี 2548 (%)

  1                                             KIMENG    11.71                   1      KIMENG     10.2

  2                                             ASP       8.08                    2      ASP        7.14

  3                                             ZMICO     5.96                    3      SCBS       5.15

  4                                             KGI       4.52                    4      PHATRA     4.97

  5                                             SCBS      4.04                    5      ZMICO      4.28

  6                                             PHATRA    3.96                    6      CS         4.03

  7                                             TSC       3.51                    7      UBS        4.00

  8                                             BLS       3.32                    8      KGI        3.72

  9                                             CNS       3.25                    9      BLS        3.29

  10                                            FINANSA   3.21                    10     BFITSEC    3.19

  11                                            DBSV      3.07                    11     TSC        2.96

  12                                            UBS       2.93                    12     DBSV       2.93

  13                                            AYS       2.92                    13     GLOBLEX    2.92

  14                                            GLOBLEX   2.84                    14     CNS        2.84

  15                                            NATSEC    2.76                    15     CLSA       2.83

  16                                            CS        2.65                    16     UOBKHST    2.81

  17                                            UOBKHST   2.63                    17     AYS        2.70

  18                                            TRINITY   2.49                    18     NATSEC     2.61

  19                                            PST       2.40                    19     JPM        2.34

  20                                            SICSEC    2.28                    20     TMBMACQ    2.17

  21                                            KKS       2.19                    21     FINANSA    2.13

  22                                            ASL       2.00                    22     SICSEC     2.05

  23                                            FES       2.00                    23     FES        2.02

  24                                            CLSA      1.93                    24     ASL        1.99

  25                                            SYRUS     1.89                    25     KKS        1.94

  26                                            IVS       1.74                    26     PST        1.91

  27                                            JPM       1.59                    27     TRINITY    1.82

  28                                            TMBMACQ   1.39                    28     SYRUS      1.60

  29                                            US        1.37                    29     IVS        1.47

  30                                            BTSEC     1.23                    30     ACLS       1.42

  31                                            APEX      1.22                    31     US         1.24

  32                                            KSEC      1.15                    32     BTSEC      1.11

  33                                            BFITSEC   0.74                    33     APEX       0.51

  34                                            BNPPP     0.52                    34     SCIBS      0.51

  35                                            SCIBS     0.42                    35     BNPPP      0.43

  36                                            TSEC      0.06                    36     TSEC       0.41

                                                                                  37     PSS        0.24

                                                                                  38     KSEC       0.12

                                                                                  39     MERCHANT   0.00
  --------------------------------------------- --------- ----------------------- ------ ---------- -------------------

การจัดจำหน่ายหลักทรัพย์

ในปี 2548 ที่ผ่านมา บริษัทมีงานด้านจัดจำหน่ายหลักทรัพย์ที่เป็นการเสนอขายต่อประชาชน
ครั้งแรกในฐานะผู้จัดการการจัดจำหน่าย และผู้ร่วมจัดจำหน่าย จำนวน 10 บริษัท ด้วยกัน
ซึ่งมีมูลค่ารวมในการจัดสรรหุ้นทั้งหมด ประมาณ 351.04 ล้านบาท ได้แก่

  บมจ. ซิงเกิ้ล พอยท์ พาร์ท (ประเทศไทย) บมจ. ปริญสิริ

  บมจ. สยามอินเตอร์ มัลติมีเดีย บมจ. พรีบิลท์

  บมจ. โกล์วพลังงาน บมจ. ไทยฮา

  บมจ. อีสเทิร์นไวท์ บมจ. ไทยยูนีคคอยล์ เซ็นเตอร์

  บมจ. อินโดรามา โพลีเมอร์ส บมจ. ซีเอสพี สตีล เซ็นเตอร์

นอกจากนี้ยังมีงาน Tender Offer จำนวน 2 ราย คือ บง. บุคคลัภย์ จำกัด (มหาชน) บมจ.
แอลแคนแพ็คเกจจิ้ง สตรองแพ็ค มูลค่ารวม ประมาณ 1,253.85 ล้านบาท

ภาวะการแข่งขันธุรกิจที่ปรึกษาทางการเงิน

สำหรับแนวโน้มภาวะการแข่งขันของธุรกิจด้านการเป็นที่ปรึกษาทางการเงิน
และการรับประกันการจำหน่ายหลักทรัพย์นั้น คาดว่าจะมีการแข่งขันรุนแรงขึ้นในอนาคต
เนื่องจากมีบริษัทหลักทรัพย์หลายแห่ง
โดยเฉพาะบริษัทหลักทรัพย์ที่มีขนาดกลางถึงขนาดเล็กซึ่งจะหันมามุ่งเน้นการทำธุรกิจด้านนี้มากขึ้น
เพื่อให้บริการเสริมทางด้านการตลาด
ในส่วนของธุรกิจค้าหลักทรัพย์และยังสามารถสร้างรายได้จากค่าธรรมเนียมทางการเงินเพื่อทดแทนรายได้จากธุรกิจหลักทรัพย์
แต่อย่างไรก็ตามการดำเนินธุรกิจด้านที่ปรึกษาทางการเงินและการรับประกันการจำหน่ายหลักทรัพย์นั้น
ยังมีความผันผวนตามทิศทางและกฏระเบียบที่มีการเปลี่ยนแปลงของตลาดหลักทรัพย์เช่นกัน
สำหรับบริษัทนั้น
บริษัทเชื่อว่าบริษัทมีทีมงานที่มีประสบการณ์และความเชี่ยวชาญทางด้านที่ปรึกษาทางการเงิน
ซึ่งสามารถแข่งขันกับคู่แข่งขันได้

สำหรับกลุ่มลูกค้าเป้าหมายของบริษัทนั้น บริษัทมุ่งเน้นลูกค้าที่จดทะเบียนในตลาดหลักทรัพย์
และบริษัททั่วไปที่ต้องการระดมทุนจากตลาดทุนและตลาดเงิน
เพื่อให้มีผลงานด้านส่งเสริมการตลาดของธุรกิจค้าหลักทรัพย์อย่างต่อเนื่อง
นอกจากนี้บริษัทยังมุ่งเน้นลูกค้าที่จะให้บริการด้านที่ปรึกษาทางการเงินแก่ธุรกิจในด้านอื่นๆ อาทิเช่น
การปรับโครงสร้างทางการเงิน การทำ Non-IPO Deal การควบรวมกิจการด้วย

(3) การจัดหาผลิตภัณฑ์ หรือบริการ

การจัดหาแหล่งเงินทุน

ในช่วง 2 ปีที่ผ่านมา บริษัทไม่มีการใช้แหล่งเงินกู้ เป็นการใช้เงินจากส่วนของผู้ถือหุ้นเป็นส่วนใหญ่
โดยเป็นการนำไปใช้ในการลงทุนในตราสารหนี้และการรับประกันการจำหน่ายหุ้นสามัญและตราสารหนี้
ส่วนที่เหลือจะเป็นเงินทุนหมุนเวียนในกิจการ สำหรับเงินกู้
จะมีการกู้ยืมจากสถาบันการเงินเป็นช่วงระยะเวลาสั้นๆ สำหรับนโยบายการจัดการเงินทุนในอนาคต
บริษัทมีนโยบายในการจัดหาแหล่งเงินทุนให้สอดคล้องกับกิจกรรมและวัตถุประสงค์ในการใช้เงินโดยคำนึงถึงความเหมาะสมของอัตราส่วนหนี้สินรวมต่อส่วนของผู้ถือหุ้นและอัตราส่วนเงินกองทุนต่อสินทรัพย์สภาพคล่องสุทธิ

การให้กู้ยืมเงินเพื่อซื้อหลักทรัพย์

บริษัทได้กำหนดให้มีการให้กู้ยืมเพื่อซื้อหลักทรัพย์ ผ่านระบบ Credit Balance
โดยยึดหลักความระมัดระวังอย่างเต็มที่ ณ สิ้นปี 2548 บริษัทมีวงเงินการให้กู้ยืมเพื่อซื้อหลักทรัพย์
จำนวน 3,406 ล้านบาท

การดำรงเงินกองทุนต่อสินทรัพย์สภาพคล่องสุทธิ

บริษัทจะดำรงเงินกองทุนต่อสินทรัพย์สภาพคล่องสุทธิให้เป็นไปตามหลักเกณฑ์ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
โดยมีการพิจารณาถึงประเภทของสินทรัพย์และเงินทุนทุกวัน
ทั้งนี้เพื่อให้บริษัทสามารถบริหารเงินกองทุนต่อสินทรัพย์สภาพคล่องได้อย่างถูกต้องและทันเวลา

กองทุนต่อสินทรัพย์สภาพคล่องสุทธิ ณ สิ้นปี 2548 อยู่ที่ระดับ 491.01 %

สำหรับนโยบายการบริหารสภาพคล่อง บริษัทมีการจัดเตรียมแหล่งเงินทุน
โดยมีวงเงินกับสถาบันการเงินต่างๆ ไว้
การจัดเตรียมเงินทุนจากส่วนของผู้ถือหุ้นโดยการระดมทุนผ่านตลาดทุน
ทั้งนี้บริษัทจะพิจารณาระยะเวลาและประเภทตราสารทางการเงินที่เหมาะสม